Sa'amah

Sa'amah Artian atau juga dieja sebagai Saamah dan dikenali dengan panggilan Ibu Saamah (1916 – 20 Disember 1974) merupakan salah seorang pelakon filem Melayu tahun 1940-an dan 1950-an.

Kehidupan awal
Sa'amah dilahirkan pada 1916 dan berasal dari Medan. Beliau berhijrah ke Singapura pada 1938 bersama rombongan bolero dalam Kumpulan Pagoda sebelum memulakan penglibatan dalam bidang perfileman pada 1948. 

Kerjaya
Sa'amah terlibat dengan wayang bangsawan pada usia muda dan kemudiannya menjadi pelakon filem di Malay Film Productions (MFP) di Singapura. Beliau merupakan seorang pelakon terkenal di studio Malay Film Production Ltd dan antara lakonan yang paling diingati ialah filem Bujang Lapok (1957) apabila memegang watak sebagai ibu kepada seniman Allahyarhamah S. Shamsuddin. Beliau telah berlakon dalam lebih 100 buah filem dan filem terakhir beliau ialah Sial Wanita yang diterbitkan oleh Studio Cathay Keris pada tahun 1969.

Kehidupan peribadi
Sa'amah pernah berkahwin dengan Rahmat Ali yang merupakan seorang peniup trompet dan pemuzik profesional Singapura, dan mempunyai zuriat iaitu antaranya Abdul Rahman dan Rahmah. Saamah mempunyai 10 orang anak.

Kematian
Beliau meninggal dunia di tanah suci Makkah, Arab Saudi akibat serangan semput pada 20 Disember 1974 lebih kurang jam 3.30 pagi ketika dalam ibadah Haji. Beliau turut dikebumikan di sana.

Filemografi
Di antara filem-filem lakonan Sa'amah termasuk,

 Tahun  Tajuk Watak  Catatan 1952 Anjoran Nasib Filem pertama  Antara Senyum dan Tangis Fatimah  Miskin Sedarah 1954 Panggilan Pulau Ibu Jelita 1955 Empat Isteri Makcik Sa'amah  Kipas Hikmat Penghulu Dayang1956 Penarek Becha Ibu Amran  Hang Tuah Pengasuh Tun Teja Semerah Padi Mak Aduka Bernoda Isteri Encik Hassan  Adek-ku Ribut1957 Kembali Seorang Seruan Darah Bujang Lapok Emak Sudin Hantu Jerangkong Isteri Tok Leman 1958 Anak Pontianak Rokiah  Hantu Kubor Isteri Tok Leman Sri Menanti1959 Samseng Ibu Daud dan Ahmad  Nujum Pak Belalang Permaisuri  1960 Putera Sangkar Maut Mak Firus1961 Sri Tanjung Mas Merah Panji Semerang Mahadevi Singapura Dilanggar Todak Isteri Datuk Biduanda 1962 Batu Durhaka Ibu Mala, Wira dan Indah  Lubalang Daik Ibu Singkip1963 Budi dan Dosa Ibu Sulaiman dan Hasmah  Darah Muda Pengasuh Zaidah / Orang Gaji 1964 Dupa Cendana1965 Bidasari Mak Inang Sayang Si Buta Cik Pa 1966 Sri Andalas Ibu Melor, Labu dan Kundor 1967 Jebak Maut Semah 1968 Ibulah Syurga 1969 Sial Wanita Mak Mah Filem terakhir 

Rujukan
 Filem Klasik Malaysia: Pergimu Takkan Kembali Lagi
 Bintang filem veteran meninggal dunia di Mekah. Berita Harian, 8 Januari 1975, Page 2

Pautan luar


Kategori:Kelahiran 1916
Kategori:Kematian 1974
Kategori:Pelakon wanita Singapura
Kategori:Warga Studio Jalan Ampas